Document ID: 31977R0610

KOMISSION ASETUS (ETY) N:o 610/77 annettu 18 päivänä maaliskuuta 1977 yhteisön edustavilla markkinoilla todettujen täysikasvuisten nautojen hintojen määrittämisestä ja eräiden muiden nautojen hintaselvityksestä yhteisössä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 12 artiklan 7 kohdan ja sen 25 artiklan,
sekä katsoo, että
asetuksen (ETY) N:o 805/68 12 artiklan 6 kohdan nojalla yhteisön edustavilla markkinoilla todetun hinnan on oltava hinta, joka vahvistetaan kunkin jäsenvaltion edustavilla markkinoilla määrättynä ajanjaksona todetuista eri laatuluokkiin kuuluvien täysikasvuisten nautojen tai niiden lihojen hinnoista, ottaen huomioon toisaalta kunkin laatuluokan merkityksen ja toisaalta kunkin jäsenvaltion nautakarjan suhteellisen merkityksen,
yhteisön edustavilla markkinoilla todettu hinta voidaan vahvistaa asianomaisten tuotteiden kunkin jäsenvaltion edustavilla markkinoilla todettujen hintojen keskiarvon tasolle; tämä keskiarvo on painotettava kunkin jäsenvaltion nautakarjan suhteellista tuontia ilmaisevilla kertoimilla,
kunkin jäsenvaltion edustavilla markkinoilla todettu hinta voidaan vahvistaa kyseisessä jäsenvaltiossa samassa kaupan pitämisen vaiheessa tietyn ajanjakson aikana todettujen hintojen painotetun keskiarvon tasolle; tämä painotus olisi tehtävä käyttämällä kertoimia, jotka heijastavat jokaisen markkinoille tulevan laatuluokan ja laadun suhteellista merkitystä,
Irlannin ja Yhdistyneen kuningaskunnan edustavilla markkinoilla todettujen hintojen saamiseksi vertailukelpoisiksi alkuperäisen yhteisön jäsenvaltioiden edustavilla markkinoilla todettujen hintojen kanssa, ensin mainittuja olisi nostettava tasausmaksujärjestelmän yleisten sääntöjen määrittämisestä naudanliha-alalla 14 päivänä helmikuuta 1977 annetun neuvoston asetuksen (ETY) N:o 430/77(3) 1 artiklan 1 kohdassa tarkoitetun tasausmaksun määrällä,
kunkin jäsenvaltion edustavat markkinat olisi valittava edellisten vuosien aikana hankitun kokemuksen perusteella; jäsenvaltion, jossa on useita edustavia markkinoita, olisi lisäksi käytettävä eri markkinoilla kirjattujen noteerausten aritmeettista keskiarvoa,
Italian osalta on suotavaa painottaa toisaalta ylituotantoalueella kirjattuja noteerauksia ja toisaalta alituotantoalueella noteerauksia kunkin alueen merkitystä hinnanmuodostukselle kyseisessä jäsenvaltioissa ilmaisevilla kertoimilla; ylituotantoalueella kirjatut noteeraukset voidaan vahvistaa tämän alueen sisäisillä markkinoilla kirjattujen noteerausten aritmeettisen keskiarvon tasolle,
markkinoilla todettu hinta lasketaan elävän karjan verottoman noteerauksen perusteella; tietyissä jäsenvaltioissa hinnat lasketaan lihan noteerausten perusteella; tämän ristiriidan poistamiseksi olisi vahvistettava kerroin, jonka avulla nämä noteeraukset voidaan muuntaa; Rooman markkinahinnoista olisi vähennettävä ruhojen kirjatuista noteerauksista verot ja muut maksut ja lisättävä tähän erotukseen viidennen neljänneksen arvo ennen kuin edellä tarkoitettua kerrointa sovelletaan,
todettaessa täysikasvuisten nautojen hintoja Yhdistyneen kuningaskunnan edustavilla markkinoilla on otettava huomioon naudanlihan tuotannon suhteellinen merkitys Isossa-Britanniassa ja Pohjois-Irlannissa; olisi siksi korjattava Ison-Britannian ja Irlannin markkinoilla todettujen täysikasvuisten nautojen keskihintaa tuotannon merkitystä näillä kahdella Yhdistyneen kuningaskunnan alueella heijastavalla kertoimella,
täydellisen kuvan saamiseksi koko markkinatilanteesta on tarpeen tietää niiden nautojen hinnat, joiden elopaino on enintään 300 kilogrammaa,
jäsenvaltiot, joita asia koskee, saattavat joutua erityisesti eläinlääkinnällisistä tai terveyttä koskevista syistä toteuttamaan noteerauksiin vaikuttavia toimenpiteitä; todettaessa markkinahintoja tällaisissa olosuhteissa ei ole aina perusteltua ottaa huomioon noteerauksia, jotka eivät heijasta markkinoiden tavanomaista suuntausta; olisi siis säädettävä perusteista, joiden avulla komissio voi ottaa huomioon tämän tilanteen,
olisi säädettävä marginaalista, jonka rajoissa yhteisön edustavilla markkinoilla todettujen hintojen laskennassa käytettyjen tekijöiden muutokset eivät aiheuta maksun laskennassa käytetyn hinnan muutosta,
olisi kumottava yhteisön edustavilla markkinoilla todettujen vasikoiden ja täysikasvuisten nautojen hintojen määrittämisestä 31 päivänä tammikuuta 1973 annettu komission asetus (ETY) N:o 320/73(4), sellaisena kun se on viimeksi muutettuna asetuksella (ETY) N:o 1351/76(5), ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 805/68 12 artiklan 6 kohdassa tarkoitetun täysikasvuisten nautojen hinnan yhteisön edustavilla markkinoilla on oltava yhtä suuri kuin kunkin jäsenvaltion edustavilla markkinoilla todettujen täysikasvuisten nautojen hintojen keskiarvo, joka on painotettu liitteessä I vahvistetuilla kertoimilla.
2 artikla
1. Kunkin jäsenvaltion edustavilla markkinoilla todetun täysikasvuisten nautojen hinnan on oltava yhtä suuri kuin täysikasvuisten nautojen ja niiden lihan laatuluokille ja laaduille seitsemän päivän aikana kyseisessä jäsenvaltiossa samassa tukkukauppavaiheessa todettujen hintojen keskiarvo, joka on painotettu jokaisen laatuluokan ja laadun suhteellista merkitystä ilmaisevalla kertoimella.
2. Edellä 1 kohdan mukaisesti Irlannin tai Yhdistyneen kuningaskunnan markkinoilla todettuja täysikasvuisten nautojen hintoja on 31 päivään joulukuuta 1977 nostettava asetuksen (ETY) N:o 430/77 1 artiklan 1 kohdassa tarkoitetulla tasausmaksun määrällä.
3. Liitteessä II vahvistetaan:
a) kunkin jäsenvaltion edustavat markkinat;
b) täysikasvuisten nautojen ja niiden lihan laatuluokat ja laadut;
c) edellä 1 kohdassa tarkoitetut painotuskertoimet.
3 artikla
1. Jäsenvaltioissa, joissa on useita edustavia markkinoita, kunkin laatuluokan ja laadun hinnan on oltava yhtä suuri kuin kuillakin markkinoilla kirjattujen noteerausten aritmeettinen keskiarvo. Markkinoilla, joita pidetään useita kertoja 2 artiklan 1 kohdassa tarkoitetun seitsemän päivänä aikana, jokaisen laatuluokan ja laadun hinnan on oltava yhtä suuri kuin jokaisten markkinoiden aikana kirjattujen noteerausten aritmeettinen keskiarvo.
2. Italian osalta kunkin laatuluokan ja laadun hinnan, joka on painotettu liitteen II F kohdan 1 alakohdassa vahvistetuilla erityisillä kertoimilla, on oltava yhtä suuri kuin ylituotantoalueilla ja alituotantoalueilla kirjattujen hintojen keskiarvo. Ylituotantoalueella kirjatun hinnan on oltava yhtä suuri kuin jokaisilla tämän alueen sisällä olevilla markkinoilla kirjattujen noteerausten aritmeettinen keskiarvo.
3. Yhdistyneen kuningaskunnan osalta toisaalta IsonBritannian edustavilla markkinoilla ja toisaalta PohjoisIrlannin edustavilla markkinoilla todettuja täysikasvuisten nautojen painotettuja keskihintoja korjataan liitteen II I kohdan 3 alakohdassa vahvistetuilla erityisillä kertoimilla.
4 artikla
Kun noteeraukset eivät perustu veroton elopaino -hintaan, eri laatuluokkien ja laatujen noteerauksia korjataan liitteen II D kohdan 2 alakohdassa, F kohdan 2 alakoh dassa, G kohdan 2 alakohdassa ja H kohdan 2 alakohdassa, ja I kohdan 2 b alakohdassa vahvistetuilla elopainon muuntokertoimilla, ja Italian osalta hintoihin lisätään tai niistä vähennetään ennakolta saman liitteen F kohdan 3 kohdassa vahvistettu korjattu määrä.
5 artikla
1. Jäsenvaltioiden on ilmoitettava komissiolle viimeistään jokaisen viikon torstaina ilmoittamista edeltävän seitsemän päivän aikana edustavilla markkinoilla kirjatut täysikasvuisten nautojen noteeraukset.
2. Jos tietoa ei ole saatavilla, yhteisön edustavilla markkinoilla kirjatut noteeraukset määritetään ottaen huomioon erityisesti viimeiset tiedetyt noteeraukset.
6 artikla
Jos vähintään yhdessä jäsenvaltiossa toteutetaan erityisesti eläinlääkinnällisistä tai terveyttä koskevista syistä niiden markkinoilla kirjattujen noteerausten kehitykseen vaikuttavia toimenpiteitä, komissio voi:
- joko jättää ottamatta huomioon kyseisillä markkinoilla viimeksi kirjatut noteeraukset,
- tai säilyttää viimeiset kyseisillä markkinoilla kirjatut noteeraukset ennen näiden toimenpiteiden täytäntöönpanoa.
Mikäli kyseinen tilanne jatkuu yli kahden peröttäisen viikon ajan, tutkitaan voidaanko kyseisia kriteereita muuttaa tai olla soveltamatta miitä.
7 artikla
Niin kauan kuin yhteisön edustavilla markkinoilla todettu täysikasvuisten nautojen edeltävien artiklojen mukaisesti laskettu hinta eroaa vähemmän kuin 0,20 laskentayksikköä 100 kilogrammaa elopainoa kohti maksun laskennassa aikaisemmin käytetystä hinnasta, tämä jälkimmäinen hinta säilytetään.
8 artikla
1. Liitteessä III tarkoitettujen kunkin jäsenvaltion edustavilla markkinoilla todettujen nautojen, joiden elopaino on enintään 300 kilogrammaa, hintojen on oltava yhtä suuri kuin edellä tarkoitetuista nautojen laadusta ja niiden lihasta seitsemän päivän aikana kyseisessä jäsenvaltiossa samassa tukkukauppavaiheessa todettujen hintojen keskiarvo, joka on painotettu kunkin laadun suhteellista merkitystä ilmaisevalla kertoimella.
2. Liitteessä III vahvistetaan:
a) kunkin jäsenvaltion edustavat markkinat;
b) täysikasvuisten nautojen ja niiden lihan laatuluokat ja laadut;
c) edellä 1 kohdassa tarkoitetut painotuskertoimet.
3. Jäsenvaltioiden on ilmoitettava komissiolle viimeistään joka torstaina ilmoittamista edeltävän seitsemän päivän aikana edustavilla markkinoilla kirjatut 1 kohdassa tarkoitetut nautojen noteeraukset.
Edellisessä alakohdassa tarkoitettu ajanjakso sisältää kuitenkin Belgiassa ilmoituspäivän. Belgian on ilmoitettava komissiolle torstaina edustavilla markkinoilla samana päivänä kirjatut noteeraukset.
9 artikla
Kumotaan asetus (ETY) N:o 320/73 31 päivänä maaliskuuta 1977.
10 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäisen kerran 1 päivästä huhtikuuta 1977 voimassa olevien maksujen laskennassa.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1977.

Labels: 12
2
6